Акцябрскі сельсавет (Крупскі раён)

**Акця́брскі сельсавет** — адміністрацыйна-тэрытарыяльная адзінка ў складзе Крупскага раёна Мінскай вобласці Беларусі. Цэнтр — вёска Прошыка.

Утвораны 20 жніўня 1924 года як **Заборскі сельсавет** у складзе Чарэйскага раёна Барысаўскай акругі БССР. Цэнтр — вёска Забор’е. З 9 чэрвеня 1927 года ў складзе Аршанскай акругі. Пасля скасавання акруговай сістэмы 26 ліпеня 1930 года ў Чарэйскім раёне БССР. З 8 ліпеня 1931 года ў складзе Крупскага раёна, з 12 лютага 1935 года ў складзе Халопеніцкага раёна БССР, з 20 лютага 1938 года — Мінскай вобласці. 26 жніўня 1959 года да сельсавета далучана частка тэрыторыі скасаванага Дубоўскага сельсавета (7 населеных пунктаў: вёскі Гузовіна, Дубы, Запуткі, Стральцы, Тапарышча, Язбы і пасёлак Язбы). З 20 студзеня 1960 года сельсавет у складзе Крупскага раёна. 5 мая 1962 года ў склад сельсавета з Абчугскага сельсавета перададзены 12 населеных пунктаў (вёскі Журавы, Кутавец, Луцішча, Лютыя, Мальцы, Прудзіны, Слабада, Смародзінка, Шарнева, Шкорнеўка, пасёлкі Кірава і Шарнева), наўзамен у склад Абчугскага сельсавета пералічаны 10 населеных пунктаў (вёскі Асечана, Бобрык, Бяляны, Забарочча, Забор’е, Касянічы, Клубынічы, Краснавінка, Харытанцы і Чараёўка), цэнтр сельсавета перанесены ў вёску Лютыя, сельсавет перайменаваны ў Акцябрскі. 28 ліпеня 1966 года ў склад сельсавета з Вялікахальнявіцкага сельсавета перададзены 5 населеных пунктаў (вёскі Вялікі Каменец, Дакучына, Дуброўка, Старожышча і Худава), у склад Бобрскага сельсавета перададзены 10 населеных пунктаў (Журавы, Кутавец, Луцішча, Прудзіны, Слабада, Смародзінка, Шарнева, Шкорнеўка, пасёлкі Кірава і Шарнева), цэнтр сельсавета перанесены ў вёску Прошыка. 14 верасня 1972 года ў склад сельсавета з Вялікахальнявіцкага сельсавета перададзены 4 населеныя пункты (вёскі Высокае, Калодніца, Малінаўка і Малыя Хальнявічы), са складу Абчугскага сельсавета — 3 населеныя пункты (вёскі Забарочча, Харытанцы і Чараёўка). У 1974 годзе скасавана вёска Стральцы. 9 красавіка 2013 года цэнтр сельсавета перанесены ў аграгарадок Калодніца. 28 мая 2013 года да сельсавета далучана тэрыторыя скасаванага Абчугскага сельсавета (26 населеных пунктаў: аграгарадок Абчуга, вёскі Асечана, Астроўкі, Бобрык, Дзяньгубка, Журавы, Забор’е, Калыбанава, Кастрычнік, Касянічы, Кіявец, Клубынічы, Краснавінка, Кутавец, Лагі, Ламское, Луцішча, Прудзіны, Слабада, Смародзінка, Хватынка, Шарнева, Шарпілаўка, Шкорнеўка, пасёлкі Кірава і Шарнева). 31 снежня 2013 года цэнтр сельсавета вернуты ў вёску Прошыка. 20 верасня 2021 года скасавана вёска Калыбанава.

Насельніцтва сельсавета паводле перапісу 2009 года (20 населеных пунктаў) — 953 чалавекі, з іх 97,2 % — беларусы, 2,5 % — рускія, 0,3 % — украінцы; паводле перапісу 2019 года (46 населеных пунктаў) — 1411 чалавек.

## Крыніцы 
## Літаратура 
* Административно-территориальное устройство БССР: справочник: в 2 т. / Главное архивное управление при Совете Министров БССР, Институт философии и права Академии наук БССР. — Минск: «Беларусь», 1985―1987.
* Административно-территориальное устройство Республики Беларусь (1981—2010 гг.): справочник. — Минск: БелНИИДАД, 2012. — 172 с.


Катэгорыя:Былыя сельсаветы Чарэйскага раёна
Катэгорыя:Былыя сельсаветы Халопеніцкага раёна
Катэгорыя:Сельсаветы Беларусі, утвораныя ў 1924 годзе